UNITATEA școlară: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# REGULAMENT

**PRIVIND ORGANIZAREA ȘI FUNCȚIONAREA COMISIEI PARITARE DE LA NIVELUL UNITĂȚII ȘCOLARE**

**Art. 1 (1)** Comisia paritară de la nivelul UNITĂȚII, denumită în continuare, în cuprinsul prezentului Regulament, COMISIE PARITARĂ, este compusă dintr-un număr egal de reprezentanți ai PĂRȚILOR:

* UNITATEA școlară, instituție prevăzută în Anexa nr. 3 la Contractul Colectiv de Muncă Unic la Nivel de Sector de Activitate Învățământ Preuniversitar, înregistrat la Ministerul Muncii și Justiției Sociale – Direcția pentru Dialog Social sub nr. 651 din 28.04.2021, denumit în continuare C.C.M.U.N.S.A.I.P.,

și

* GRUPA SINDICALĂ DIN UNITATEA școlară, structură organizatorică aparținând Sindicatului Învățământului Preuniversitar Județul Hunedoara, organizație sindicală afiliată Federației Sindicatelor din Educație „Spiru Haret” semnatară a C.C.M.U.N.S.A.I.P.

1. Fiecare parte își va desemna membrii titulari și membrii supleanți în comisia paritară. În cazul în care, din motive obiective, una dintre părțile semnatare înlocuiește membrii titulari și/sau supleanți, va aduce acest fapt la cunoștința celeilalte părți, în scris, în termen de 3 zile de la data înlocuirii, în vederea modificării deciziei directorului unității privind componența comisiei paritare de la nivelul unității.
2. Părțile își pot desemna experți în comisia paritară. Aceștia au dreptul de a participa la ședințe și de a-și exprima punctul de vedere, care se consemnează în procesul verbal al ședinței, dar nu au drept de vot. Numărul experților desemnați de fiecare parte se stabilește de comun acord în cadrul comisiei paritare.

**Art. 2 (1)** Comisia paritară este împuternicită să analizeze și să rezolve problemele ce apar în

aplicarea C.C.M.U.N.S.A.I.P., la solicitarea oricăreia dintre părți.

**(2)** Comisia paritară pune în discuție și adoptă hotărâri privind modul de aplicare a legislației specifice învățământului, precum și toate aspectele ce privesc reforma, organizarea și desfășurarea procesului de învățământ.

**Art. 3 (1)** Comisia se va întruni la cererea oricăreia dintre părți, în termen de cel mult 5 zile lucrătoare de la înregistrarea cererii.

1. Convocarea comisiei paritare se face de către unitatea școlară, în scris, cu cel puțin 2 zile înainte de desfășurarea acesteia. Invitația se transmite prin fax, e-mail sau prin orice alt mijloc de comunicare, și cuprinde: data, ora, locul/modul de desfășurare și propunerea privind ordinea de zi a ședinței.
2. Ordinea de zi poate fi completată la cererea unuia sau mai multor membri ai comisiei paritare.
3. Toate punctele înscrise pe ordinea de zi a ședinței comisiei paritare vor fi discutate. Se supun votului numai punctele care fac obiectul comisiei paritare, conform C.C.M.U.N.S.A.I.P.

**Art. 4 (1)** Comisia este prezidată, alternativ, de către un reprezentant al fiecărei părți, ales, cu majoritate simplă, în ședința respectivă.

1. Cvorumul necesar pentru desfășurarea ședințelor comisiei este de cel puțin 3/4 din totalul membrilor.
2. Hotărârile comisiei paritare se adoptă cu jumătate plus 1 din voturile celor prezenți.
3. Hotărârile comisiei paritare, adoptate conform prezentului Regulament, sunt obligatorii pentru

părți.

**Art. 5 (1)** Secretariatul comisiei este asigurat de unitatea școlară care are în sarcină și cheltuielile de birotică.

1. Secretariatul comisiei asigură redactarea procesului verbal al ședinței.
2. La începutul procesului verbal se menționează: data, ordinea de zi, numărul de membri, caracterul statutar al ședinței. Persoana care întocmește procesul verbal îl semnează la final, cu menționarea în clar a numelui și prenumelui, folosind sintagma *”drept pentru care am încheiat prezentul proces verbal”*.
3. Membrii comisiei semnează procesul verbal la finalul ședinței sau, în cazul ședințelor online, la

prima ședință fața în față.

1. Procesele verbale se întocmesc într-un registru al comisiei paritare și se păstrează, în original, de

către secretariatul comisiei.

**Art. 6 (1)** Hotărârile comisiei paritare se redactează, în baza procesului verbal al ședinței, într-un exemplar original și se semnează de către directorul unității școlare și liderul grupei sindicale.

1. Hotărârile adoptate în comisia paritară sunt numerotate și datate în ordinea emiterii și se păstrează de către secretariatul comisiei.
2. Hotărârile comisiei paritare se comunică ambelor părți.

**Art. 7** Timpul de muncă activității comisiei paritare se recunoaște ca timp de lucru efectiv prestat.